Mesjė 87

Mesjė 87 (M87, NGC 4486) – elipsinė galaktika, esanti Mergelės žvaigždyne. Galaktika nuo Žemės nutolusi apie 54 milijonus šviesmečių, jos regimasis ryškis – 9,6.Messier 87. NASA, 2017-10-19. Nuoroda tikrinta 2021-05-05.

Šioje galaktikoje esama keleto trilijonų žvaigždžių, apie 15 000 kamuolinių spiečių, o jos centre glūdi juodoji bedugnė (Paukščių Take žvaigždžių ir jų spiečių esama gerokai mažiau – keletas šimtų milijardų žvaigždžių ir apie 150 kamuolinių spiečių). Mesjė 87 priklauso kaimyniniam Mergelės galaktikų spiečiui, į kurį iš viso įeina apytikriai 2000 galaktikų. Mesjė 87 yra šio spiečiaus centre. Manoma, kad kai kuriuos kamuolinius spiečius galaktika galėjo perimti iš gretimų nykštukinių galaktikų (jose tokių spiečių neaptikta).

Galaktikos centre glūdinti juodoji bedugnė yra pirmoji nufotografuota. Jos nuotrauka 2019 m. balandžio 10 d. padaryta Įvykių horizonto teleskopo tinklu.Darkness Visible, Finally: Astronomers Capture First Ever Image of a Black Hole Šios juodosios bedugnės masė yra apie 7 milijardus kartų didesnė už Saulės masę.Black Hole Image Makes History

Mesjė 87 nuotraukose matoma mėlyna čiurkšlė (driekiasi nuo galaktikos centro), taip pat daugybė kamuolinių spiečių.

Šią galaktiką 1781 m. aptiko Charles Messier.

Mesjė 87 matoma nedideliu teleskopu. Teigiama, kad palankiausias metas ją stebėti yra gegužės mėnesį.

 Išnašos 

Kategorija:Mesjė objektai
Kategorija:Galaktikos